stanford-oval/wikipedia huggingface dataset:
המלחמה הקורינתית
המשך המלחמה (393 עד 388 לפנה"ס) > המשך הלחימה בים האגאי

לאחר תבוסתם בקנידוס, החלו הספרטנים לבנות מחדש את ציים, ובהילחמם בקורינתים השיגו שוב את השליטה במפרץ הקורינתי (392 לפנה"ס). בעקבות כישלון ועידות השלום של שנת 392 לפנה"ס שלחו הספרטנים צי קטן בפיקוד אקדיקוס לים האגאי, והורו לו לסייע לאוליגרכים שהוגלו מרודוס. כשהגיע אקדיקוס ליעדו, מצא כי העיר בשליטתם המלאה של אנשי הסיעה הדמוקרטית, ומאחר שעמדו לרשותם אוניות רבות יותר, המתין בקנידוס לבואה של תגבורת. הספרטנים שלחו לסיועו צי בפיקוד טֶלֶאוּטִיאַס, שיצא מן המפרץ הקורינתי ואסף בדרכו מסאמוס אוניות נוספות. עם הגיעו לקנידוס נטל טֶלֶאוּטִיאַס את הפיקוד והחל בפעולות נגד הרודים.
התקומה הימית הספרטנית עוררה את דאגת האתונאים, והם שלחו צי בן 40 תלת טוריות בפיקוד תרסיבולוס. הלה שקל ומצא, כי ישיג יותר אם יפעל היכן שהצי הספרטני אינו נמצא ולא דווקא אם יילחם בו ישירות, ועל כן שט אל ההלספונטוס. משהגיע למקום העביר לצדה של אתונה כמה מן הגדולות שבערי האזור והטיל מס על אוניות שפקדו בדרכן את ביזנטיון, בחדשו את מקור ההכנסה שהיה משענם של האתונאים בשלהי המלחמה הפלופונסית. אחר כך הפליג אל לסבוס, ניצח את הכוחות הספרטניים שבאי בסיוע אנשי מיטילנה, והעביר לצדו ערים אחדות. ברם, בעודו בלסבוס, נהרג תרסיבולוס בקרב על ידי חיילים מן העיר אַסְפֶּנְדוֹס.‏
אחר הדברים האלה שלחו הספרטנים מפקד חדש אל אבידוס, את אנקסיביוס. זמן מה נחל הצלחה במלחמתו נגד פרנבזוס ואף לכד כמה אוניות סוחר אתונאיות. האתונאים, שחששו כי השגי תרסיבולוס ירדו לטמיון, שלחו נגדו את איפיקרטס. זמן מה פשטו כוחות שני הצדדים זה על אדמת יריבו, אך בסופו של דבר הצליח איפיקרטס לנחש לאן יביא אנקסיביוס את חייליו בשובו מהלחימה נגד אַנְטָנְדְרוֹס, וארב לחיל הספרטני. כאשר נכנסו אנקסיביוס ואנשיו, שצעדו בטור ארוך, אל האזור ההררי והטרשי בו המתינו להם איפיקרטס ואנשיו, הפתיעום האתונאים והרגו את אנקסיביוס ורבים אחרים.
המשך המלחמה (393 עד 388 לפנה"ס) > אייגינה ופיראוס

באותו זמן, ב-389 לפנה"ס, תקפו האתונאים את האי אייגינה אשר מנגד לחוף אטיקה. הספרטנים הדפו את הצי האתונאי, אך האתונאים הוסיפו לצור על אייגינה מן היבשה. הצי הספרטני, בפיקודו של אנטלקידס, הפליג מזרחה אל רודוס, אך סופו של דבר נלכד בנמל אבידוס, לאחר שהמפקדים האתונאים באזור הטילו עליו הסגר מן הים. תוך כדי כך הותקפו גם האתונאים באייגינה, ולאחר חודשים אחדים נסוגו לארצם.
זמן קצר לאחר נסיגת האתונאים מאייגינה ארב צי ספרטני בפיקוד גורגופס לצי האתונאי ליד אתונה, ולכד כמה אוניות. תשובת האתונאים הייתה מארב משלהם; כָבְּרִיאַס, שעשה דרכו אל קפריסין, הנחית את חייליו באייגינה, תקף מן המארב את האגינים ובעלי בריתם הספרטנים והרג רבים מהם.
בעקבות אירוע זה שלחו הספרטנים אל אייגינה את טֶלֶאוּטִיאַס ומסרו לידיו את הפיקוד על הצי במקום. משהבחין כי האתונאים מרפים את משמרתם לאחר ניצחונו של כבריאס, פשט על פיראוס ולכד אוניות סוחר רבות.
שלום אנטלקידס (387 לפנה"ס)

תוך כדי כך נשא אנטלקידס ונתן עם טיריבזוס והגיע עמו להסכם, כי הפרסים יצטרפו למלחמה לצדה של ספרטה אם יסרבו חברות הברית לעשות עמה שלום. דומה כי הפרסים נפגעו מכמה מפעולותיה של אתונה, ובכלל זה מתמיכתה בשניים שניהלו נגדם מלחמה: אֶוּאַגוֹרָס מלך סלמיס שבקפריסין ואקוריס מלך מצרים; על כן החליטו, כי אין עוד תועלת במדיניות החלשת ספרטה על ידי תמיכה באויבותיה. לאחר שחמק מן ההסגר באבידוס, תקף אנטלקידס וניצח כוח אתונאי קטן ואז צירף אל ציו תגבורת אוניות שהגיעה מסירקוסאי ואוניות נוספות שניתנו לו על ידי הסטרפ הפרסי. מכאן יצא אל ההלספונטוס, כשבכוונתו להשתלט על נתיבי הסחר הימיים ולנתק את אספקת הדגן לאתונה. האתונאים, שזכרו כי כך הובסו במלחמה הפלופונסית שני עשורים קודם לכן, הודיעו כי הם מוכנים לעשות שלום.
טיריבזוס כינס את ועידת השלום בסרדיס בשלהי שנת 387 לפנה"ס, והציג לצדדים הנצים את המתווה הבסיסי של ההסכם כפי שנקבעה בהחלטתו של המלך הפרסי ארתחששתא השני:
בוועידת שלום כללית שנתכנסה בספרטה הבטיחו הספרטנים את הסכמת כל הפולייס הגדולות להסכם הן משום יוקרתם הן משום האיום שבהתערבות פרסית. ההסכם שנתקבל בסופו של דבר נודע בשם "שלום המלך", שם ששיקף את ההשפעה הפרסית שניכרה מתוכנו. שלום אנטלקידס הוא הניסיון הראשון לשלום כולל בהיסטוריה היוונית. על פי תנאיו שמרו כל הפולייס היווניות על עצמאותן, וספרטה נקבעה כנוטרת השלום וממונה על אכיפת ההסכם. תבאי, שחששה מהתערבות צבאית ספרטנית, נאלצה לפרק את הליגה שבהנהגתה, וארגוס וקורינתוס נפרדו. קורינתוס, שאיבדה את בעלת בריתה החזקה, נאלצה להצטרף שוב לליגה הפלופונסית בהנהגת ספרטה. לאחר 8 שנות לחימה הגיעה המלחמה הקורינתית לסיומה.
תוצאות המלחמה

פרס וספרטה, שתי המדינות האחראיות להחלת ההסכם, הפיקו ממנו תועלת רבה. פרס, הפטורה מהתערבות אתונאית וספרטנית בנחלותיה באסיה הקטנה, חיזקה את אחיזתה במזרח הים האגאי וב-380 לפנה"ס כבשה הן את מצרים הן את קפריסין. ספרטה, במעמדה הפורמלי החדש בראש מערכת המדינות היווניות, ניצלה את סעיף האוטונומיה בהסכם השלום כדי לפרק כל קואליציה שראתה בה איום. חברות ברית בלתי נאמנות נענשו בחומרה; מנטיניאה, לדוגמה, פורקה לחמישה כפרים נפרדים. בהנהגת אגסילאוס, המצדד במדיניות תוקפנית, הרחיקו הספרטנים במלחמתם מחוץ לגבולות הפלופונסוס עד חצי האי כלקידיקה. ההגמוניה הספרטנית ביוון נמשכה שש-עשרה שנים נוספות ונסתיימה בקרב לאוקטרה.
המלחמה ציינה גם את ראשית תקומתה המחודשת של אתונה כמעצמה בעולם היווני. לאחר הבנייה מחדש של חומותיה הארוכות ושל צייה המלחמתי, נמצאה אתונה בעמדה המאפשרת לה להפנות את מבטה אל מעבר לים. באמצע המאה ה-4 הקימו האתונאים ברית של פולייס אגאיות הידועה בשם הליגה או האימפריה האתונאית השנייה, והצליחו להשיב לעצמם מקצת הנחלות אותן הפסידו ב-404 לפנה"ס.
השבת חירותם של היוונים באיוניה הייתה עילת המאבק בפרס מאז ראשית המאה ה-5 לפנה"ס, אך לאחר המלחמה הקורינתית לא עשו הפולייס בארץ יוון ניסיונות נוספים לערער את שליטת פרס באזור. לאחר למעלה ממאה שנים של מרידות ומאבקים שלטה סוף סוף ממלכת פרס באיוניה ללא הפרעה. מצב זה הוסיף להתקיים עוד כחמישים שנים, עד ימיו של אלכסנדר הגדול.
הערות שוליים

↑  Corinthian War" in S. Hornblower and A. Spawforth (editors), The Oxford Classical Dictionary"
↑  Fine (1983), pp. 556-9.
↑  Rhodes (2010), p. 227.
↑  Fine (1983), p. 547.
↑  Xenophon, Hellenica, 3.2.25.
↑  Pausanias, 3.91, 3.92-94.
↑  Xenophon, Hellenica, 3.5.3-5.
↑  קסנופון מציין (Hellenica, 3.5.1), כי טימוקרטס נשלח על ידי טיתראוסטס ולא על ידי פרנבזוס, אך על פי החיבור "הלניקה מאוקסירינכוס" שלח אותו פרנבזוס. גרסה זו עדיפה מסיבות כרונולוגיות. ראו: Fine (1983), p. 548.
↑  קסנופון טוען (Hellenica, 3.51), שהאתונאים לא קיבלו מתנת-כסף כלשהי; גרסת החיבור "הלניקה מאוקסירינכוס" הפוכה מכך. ג'ורג' קוקוול (G. Cawkwell), בהערותיו ל"הלניקה" של קסנופון בתרגומו של רקס וורנר (Rex Warner), משער כי אפשר שקסנופון הכחיש את דבר קבלת הכסף באתונה משום אהדתו לתרסיבולוס (עמ' 174).
↑  Fine (1983), pp. 548-9.
↑  Xenophon, Hellenica, 3.5.6-7.
↑  Xenophon, Hellenica 3.5.17-25.
↑  Diodorus, 14.82.1.-3.
↑  Xenophon, Hellenica, 4.2.1-8.
↑  Xenophon, Hellenica, 4.2.16-23; Diodorus, 14.83.1-2.
↑  Xenophon, Hellenica, 3.4.27-29.
↑  Fine (1983), pp. 546-7.
↑  Xenophon, Hellenica, 4.3.15-20; Diodorus, 14.84.1-2.
↑  Xenophon, Hellenica, 4.8.7-10.
↑  Fine (1983), pp. 551.
↑  Diodorus, 14.86; Xenophon, Hellenica, 4.4; יש להעדיף את תיאורו של דיודורוס, משום שנדמה כי סדר האירועים אצל קסנופון מבולבל, והוא קובע את איחודן של ארגוס וקורינתוס קודם זמנו; ראו: Cawkwell, p. 209, note ותרגומו של וורנר.
↑  Xenophon, Hellenica, 4.8.12-15.
↑  Fine (1983), p. 551.
↑  Fine (1983), p. 550.
↑  Xenophon, Hellenica, 4.8.17-19.
↑  Xenophon, Hellenica, 4.8.20-22.
↑  Xenophon, Hellenica, 4.5.
↑  קסנופון מיטיב לתאר את האירועים הללו (Hellenica, 4.4.15-16), אך סדר הזמנים שמציג דיודורוס (14.91.1-3) סביר יותר. ראו גם את הערתו של קוקוול לעמ' 212–213 בתרגומו של וורנר.
↑  Diodorus, 14.92.1.
↑  Xenophon, Hellenica, 4.4.19.
↑  Xenophon, Hellenica, 4.6.
↑  Xenophon, Hellenica, 4.7.1.
↑  Xenophon, Hellenica, 4.8.10-11.
↑  Xenophon, Hellenica, 4.8.23-24.
↑  Xenophon, Hellenica, 4.8.25-31.
↑  Xenophon, Hellenica, 4.8.31-39.
↑  Xenophon, Hellenica, 5.1.1-7.
↑  Xenophon, Hellenica, 5.1.8-13.
↑  Xenophon, Hellenica, 5.1.13-24.
↑  Fine (1983), pp. 554-555.
↑  Xenophon, Hellenica, 5.1.24-29.
↑  Xenophon, Hellenica, .1.31.
↑  Fine (1983), pp. 556-557.
↑  Fine (1983), pp. 557-559.
| --- | --- |
בקרת זהויות :  NLI: 987007540817605171  BNE: XX465897  BnF: cb11943608t (data)  LCCN: sh85057086 
הצדדים היריבים במלחמה; הספרטנים בסגול בעלות הברית באדום
קורינתוס וסביבותיה
הפדרציה של רודזיה וניאסלנד

הפדרציה של רודזיה וניאסלנד (באנגלית: Federation of Rhodesia and Nyasaland) הידועה גם בשם הפדרציה המרכז אפריקאית (באנגלית: Central African Federation או בקיצור CAF) הייתה פדרציה עצמאית למחצה בחסות האימפריה הבריטית במרכזה של אפריקה הדרומית במשך כעשור בין השנים 1953 ו-1963. הפדרציה שכנה בתחומי זמביה, זימבבואה ומלאווי של ימינו.
הפדרציה של רודזיה וניאסלנד הוקמה כאיחוד מדיני של שלוש מושבות קולוניאליות שהקימה בריטניה בדרומה של יבשת אפריקה במהלך ראשית המאה ה-20: רודזיה הצפונית, רודזיה הדרומית וניאסלנד. בין המטרות שעמדו בבסיס הקמת הפדרציה, עמד הניסיון הבריטי לייצב באפריקה גורם פרו-בריטי חזק כתגובה לעלייתה לשלטון של המפלגה הלאומית באיחוד דרום אפריקה בשנת 1948. כתוצאה מאי הסכמות פנימיות שונות, הפדרציה פורקה ליחידות הבסיס שלה בשלהי שנת 1963, חודשים ספורים לאחר שערכה בטקסים רבי רושם את חגיגות העשור להקמתה. בשנתיים שלאחר התפרקות הפדרציה, זכו כל המושבות המרכיבות אשר היו תחתיה לעצמאות. ברודזיה הצפונית הוקמה זמביה, ברודזיה הדרומית רודזיה ובניאסלנד הוקמה מלאווי. עיר הבירה של הפדרציה הייתה סולסברי, היא הארארה של ימינו.
רקע

פרק זה לוקה בחסר. אנא תרמו לוויקיפדיה ו.
היסטוריה

פרק זה לוקה בחסר. אנא תרמו לוויקיפדיה ו.
חיילי הסיירת המוסוות בטקס לכבוד סוף כהונתו של ראש הממשלה רוי וולנסקי ועל רקע עשור לייסוד הפדרציה, בשנת 1963
חיילי החי"ר הקל הרודזי בטקס לכבוד סוף כהונתו של ראש הממשלה רוי וולנסקי ועל רקע עשור לייסוד הפדרציה, בשנת 1963
אוכלוסייה

| אוכלוסיית הפדרציה של רודזיה וניאסלנד |
| --- | --- | --- |
| 1955 | 7,231,300 |   |
| 1960 | 8,288,300 |   |
אוכלוסייה > התפלגות גזעית

| קבוצות גזעיות באוכלוסיית הפדרציה של רודזיה וניאסלנד> 1960 |
| --- | --- | --- | --- |
| לבנים | 308,300 | 3.72% |   |
| שחורים | 7,980,000 | 96.28% |   |
| סה"כ | 8,288,300 | 100% |  |
פוליטיקה > חלוקה מנהלית

| הטריטוריות של הפדרציה של רודזיה וניאסלנד (1960)> שם | הטריטוריות של הפדרציה של רודזיה וניאסלנד (1960)> בשפת המקור | הטריטוריות של הפדרציה של רודזיה וניאסלנד (1960)> אוכלוסייה | הטריטוריות של הפדרציה של רודזיה וניאסלנד (1960)> הלבנים ושיעורם | הטריטוריות של הפדרציה של רודזיה וניאסלנד (1960)> שטח | הטריטוריות של הפדרציה של רודזיה וניאסלנד (1960)> בירה |
| --- | --- | --- | --- | --- | --- |
| רודזיה הדרומית | Southern Rhodesia | 3,053,000 | 223,000 (7.3%) | 390,580 | סולסברי |
| רודזיה הצפונית | Northern Rhodesia | 2,416,000 | 76,000 (3.1%) | 752,618 | לוסקה |
| ניאסלנד | Nyasaland | 2,819,300 | 9,300 (0.3%) | 118,484 | זומבה |
פוליטיקה > ראש הממשלה

|  | תמונה | שם | כהונה | שנות חיים | מקום לידה |
| --- | --- | --- | --- | --- | --- |
| 1 |  | גודפרי הגינס Godfrey Huggins | 1953–1956 (3 שנים) | 1883–1971 (מת בגיל 87) | לונדון, הממלכה המאוחדת הממלכה המאוחדת |
| 2 |  | רוי וולנסקי Roy Welensky | 1956–1963 (7 שנים) | 1907–1991 (מת בגיל 84) | סולסברי, חברת דרום אפריקה הבריטית צ'ארטר רודזיה |
השתייכות מפלגתית:      המפלגה המאוחדת הפדרלית
פוליטיקה > המושל הכללי

| מלך |  | שם | כהונה | סוג |
| --- | --- | --- | --- | --- |
| אליזבת השנייה | 1 | ג'ון ג'טיין ללווילין John Jestyn Llewellin | 1953–1957 | מושל |
| אליזבת השנייה | 2 | רוברט קלרקסון טרדגולד Robert Clarkson Tredgold | 1957 | מושל ממלא מקום |
| אליזבת השנייה | 3 | ויליאם לינדזי מרפי William Lindsay Murphy | 1957 | מושל ממלא מקום |
| אליזבת השנייה | 4 | סיימון רמזי Simon Ramsay | 1957–1963 | מושל |
| אליזבת השנייה | 5 | המפרי גיבס Humphrey Gibbs | 1963 | מושל ממלא מקום |
פוליטיקה > מפלגות פוליטיות

פרק זה לוקה בחסר. אנא תרמו לוויקיפדיה ו.
| מפלגות בזימבבואה במאות ה-19 וה-20 המזוהות עם האוכלוסייה הלבנה |
| --- | --- | --- | --- | --- | --- | --- | --- | --- | --- | --- |
| חברת דרום אפריקה הבריטית הצ'ארטר |  | מפלגת הרפורמה (1923–1939) | מפלגת הרפורמה (1923–1939) | מפלגת רודזיה (1917–1934) | מפלגת רודזיה (1917–1934) |  |  |  |  |  |
| רודזיה הדרומית המושבה | מפלגת הלייבור הרודזית (1923–1953) | מפלגת הרפורמה (1923–1939) | מפלגת הרפורמה (1923–1939) | מפלגת רודזיה (1917–1934) | מפלגת רודזיה (1917–1934) |  |  |  |  |  |
| רודזיה הדרומית המושבה | מפלגת הלייבור הרודזית (1923–1953) | מפלגת הרפורמה (1923–1939) | מפלגת הרפורמה (1923–1939) |   |   |  |  |  |  |  |
| רודזיה הדרומית המושבה | מפלגת הלייבור הרודזית (1923–1953) |   |  מפלגת רודזיה המאוחדת (1933–1957) |  מפלגת רודזיה המאוחדת (1933–1957) | המפלגה הליברלית (1939–1955) |  |  |  |  |  |
| רודזיה הדרומית המושבה | מפלגת הלייבור הרודזית (1923–1953) | מפלגת הלייבור הדרום רודזית (1944–1948) |  מפלגת רודזיה המאוחדת (1933–1957) |  מפלגת רודזיה המאוחדת (1933–1957) | המפלגה הליברלית (1939–1955) |  |  |  |  |  |
| רודזיה הדרומית המושבה | מפלגת הלייבור הרודזית (1923–1953) |   |   |   | המפלגה הליברלית (1939–1955) |   |  |  |  |  |
| הפדרציה של רודזיה וניאסלנד הפדרציה | מפלגת הלייבור העצמאית (1953–1963) |   |   |   | המפלגה הליברלית (1939–1955) | מפלגת הקונפדרציה (1953–1958) |  |  |  |  |
| הפדרציה של רודזיה וניאסלנד הפדרציה | מפלגת הלייבור העצמאית (1953–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) | המפלגה הליברלית (1939–1955) | מפלגת הדומיניון (1958–1962) |  |  |  |  |
| הפדרציה של רודזיה וניאסלנד הפדרציה | מפלגת הלייבור העצמאית (1953–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) |   |   |  |  |  |  |
| הפדרציה של רודזיה וניאסלנד הפדרציה | מפלגת הלייבור העצמאית (1953–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) | המפלגה המאוחדת הפדרלית (1957–1963) | החזית הרודזית (1962–1981) | החזית הרודזית (1962–1981) |  |  |  |  |
| רודזיה המדינה |  | המפלגה הפדרלית (1963–1970) | מפלגת רודזיה (1963–1970) | מפלגת רודזיה (1963–1970) | החזית הרודזית (1962–1981) | החזית הרודזית (1962–1981) |  |  |  |  |
| רודזיה המדינה |  | מפלגת המרכז (1970–1975) | מפלגת המרכז (1970–1975) | מפלגת המרכז (1970–1975) | החזית הרודזית (1962–1981) | החזית הרודזית (1962–1981) |  |  |  |  |
| רודזיה המדינה |  |  |  |  |   | מפלגת הפעולה הרודזית (1977–1980) |  |  |  |  |
מקרא מפלגות:       מפלגות השמאל;       מפלגות המרכז;       מפלגות הימין
פוליטיקה > מערכות בחירות

| מערכות הבחירות לפרלמנט הפדרציה של רודזיה וניאסלנד> מפלגה.בחירות 1953 (1) | מערכות הבחירות לפרלמנט הפדרציה של רודזיה וניאסלנד> מושבים.בחירות 1953 (1) |
| --- | --- |
המפלגה המאוחדת: 24
מפלגת הקונפדרציה: 1
מועמדים עצמאיים: 10
סה"כ: 35
בחירות 1958 (2)
המפלגה המאוחדת הפדרלית: 46
מפלגת הדומניון: 8
מועמדים עצמאיים: 5
סה"כ: 59
בחירות 1962 (3)
המפלגה המאוחדת הפדרלית: 54
מועמדים עצמאיים: 3
סה"כ: 57
ראו גם

רודזיה (חבל ארץ)
רודזיה הצפונית
רודזיה הדרומית
זימבבואה
זמביה
מלאווי
הערות שוליים

1 2 3 4 5  Wills, A.J. (1967). "Three Territories". An Introduction to the History of Central Africa (2nd ed.). Durban: Oxford University Press. p. Appendix IV. ISBN 0-620-06410-2. Retrieved 10 September 2012.
| מדינות היסטוריות בזימבבואה |
| --- | --- | --- |
| ממלכות ילידיות |   ממלכת מפוטו (1430–1760) •   ממלכת זימבבואה (1220–1450) |  |
| השלטון הקולוניאלי | חברת דרום אפריקה הבריטית צ'ארטר רודזיה (1890–1923) • רודזיה הדרומית מושבת רודזיה הדרומית (1923–1965) • הפדרציה של רודזיה וניאסלנד הפדרציה של רודזיה וניאסלנד (1953–1963) |  |
| זימבבואה העצמאית | רודזיה הרפובליקה של רודזיה (1965–1979) • זימבבואה רודזיה זימבבואה-רודזיה (1979–1980) • זימבבואה הרפובליקה של זימבבואה (החל מ-1980) |  |
| מדינות היסטוריות בזמביה |
| --- | --- | --- |
| השלטון הקולוניאלי | חברת דרום אפריקה הבריטית צ'ארטר רודזיה (1890–1924) • רודזיה הצפונית מושבת רודזיה הצפונית (1924–1964) • הפדרציה של רודזיה וניאסלנד הפדרציה של רודזיה וניאסלנד (1953–1963) |  |
| זמביה העצמאית | זמביה הרפובליקה של זמביה (החל מ-1964) |  |
| מדינות היסטוריות במלאווי |
| --- | --- | --- |
| השלטון הקולוניאלי | מרכז אפריקה הבריטית מרכז אפריקה הבריטית (1893–1907) • רודזיה הדרומית ניאסלנד הבריטית (1907–1964) • הפדרציה של רודזיה וניאסלנד הפדרציה של רודזיה וניאסלנד (1953–1963) |  |
| מלאווי העצמאית | מלאווי הרפובליקה של מלאווי (החל מ-1979) |  |
| --- | --- |
בקרת זהויות :  NLI: 987007552788205171  BNE: XX193116  BnF: cb11932771d (data)  GND: 14282-7  LCCN: n80089995  NDL: 00569591  NLA: 35450149  RERO: 02-A013721930  SUDOC: 027242684  VIAF: 15146285378315370086   WorldCat (עם VIAF): 15146285378315370086 
בול של הפדרציה לציון מאה שנה לגילויים של מפלי ויקטוריה על ידי מגלה הארצות הבריטי דייוויד ליווינגסטון
שלוש הטריטוריות של הפדרציה של רודזיה וניאסלנד
ופל כלב הפלא

| --- | --- |

 שיר הנושא:  גילן שחף
 סוגה:  ילדים
 בימוי:  תומר שביט
 מדבבים בעברית:  ליאור חקון, שני אליהו, יובל חופי, אלונה אלכסנדר, ערן מור, ענת ניב, צביקה פורמן, מאיה מיטלפונקט, סער בדישי, תומר לוי, נויה דאון, איתי סולומון
 ארץ מקור:  הממלכה המאוחדת 
 מספר עונות:  3
 מספר פרקים:  38
 הפקה
 אורך פרק:  22 דקות
 שידור
 רשת שידור בישראל:  ערוץ הופ!
 תקופת שידור בישראל:  2018 – הווה
 קישורים חיצוניים
 דף התוכנית ב-IMDb
 
ופל כלב הפלא (באנגלית: Waffle The Wonder Dog) היא סדרת טלוויזיה בריטית לילדים שעלתה לשידור בשנת 2018 ומשודרת בישראל בערוץ הופ! בדיבוב לעברית.
עלילת הסדרה

משפחת פעמוני-בל (במקור-Brooklyn-Bell) היא משפחה חדשה ומעורבת שזה עתה עברה לגור ביחד. המשפחה קיבלה באחת ממתנות החתונה גור כלבים מסוג פודל ששינה את חייהם לנצח. וופל הוא כלב שובב וקסום שיודע לדבר ובעזרת היכולות שלו הוא מצחיק את המשפחה והסובבים אותו ומאחד בין כולם.
וצ'וראישה

| --- | --- |
 מדינה:  אוקראינה אוקראינה
 מחוז:  מחוז ז'יטומיר ז'יטומיר
 שטח:  4.122 קמ"ר
 גובה:  240 מטרים
 אוכלוסייה:  ‏
  ‑ בכפר:  1,308 (2001)
 קואורדינטות:  49°51′N 29°8′E﻿ / ﻿49.850°N 29.133°E﻿ / 49.850; 29.133
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםוצ'וראישה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםוצ'וראישה(למפת מחוז ז'יטומיר רגילה) ז'יטומיר ברדיצ'ב קורוסטן זוויאהל מאלין אוברוץ' אולבסק בלארוס קייב ויניצה חמלניצקי רובנווצ'וראישה(למפת מחוז ז'יטומיר מוגדלת) ז'יטומיר ברדיצ'ב קורוסטן זוויאהל מאלין אוברוץ' אולבסק בלארוס קייב ויניצה חמלניצקי רובנווצ'וראישה  he tabBackground:;tabBorder:#aaa;defaultTab:0;
 
וצ'וראישה (באוקראינית: Вчорайше; בפולנית: Wczorajsze; ברוסית: Вчерайше, וצ'ראישה) הוא כפר במחוז ז'יטומיר שבאוקראינה, בו התקיימה עד השואה קהילה יהודית גדולה.
יהודי וצ'וראישה

בתחילת המאה ה-20 נמנו בכפר כ-1,000 יהודים, אך בעקבות פוגרום שערכו ביישוב חיילי הצבא האדום בעת מלחמת העולם הראשונה וכן תהליכי עיור בתקופה הסובייטית, נותרו בו כ-500 יהודים ערב מלחמת העולם השנייה. ביישוב פעלה מועצה יהודית ממלכתית ובית ספר יידי.
ב-16 ביולי 1941 נכבש הכפר בידי הגרמנים, ואלו רצחו תוך זמן קצר מספר יהודים בו, והטילו על יתר האוכלוסייה היהודית גזירות שונות, ובהן חובת ענידת טלאי צהוב. בהמשך, רוכזו יהודי הכפר בגטו שהוקם בו, אליו הובאו בהמשך יהודים מיישובים נוספים בסביבה.
ב-1 במאי 1942 נרצחו כ-300 מיהודי הגטו שבכפר ביער סמוך. כעבור כחודש וחצי נרצחו יתר יהודי הגטו, למעט כ- 30 בעלי מלאכה. בסוף אוגוסט 1943 נרצחו גם אלו.
ויזקום

| --- | --- |

 נתונים כלליים
 מייסדים:  רמי ואהרון ליפמן
 תקופת הפעילות:  1995–הווה (כ־29 שנים) 
 מיקום המטה:  מרלבורו 
 ענפי תעשייה:  אלקטרוניקה
 מוצרים עיקריים:  מתרגמים ניידים אלקטרוניים
  
 www.wizcomtech.com
 
ויזקום טכנולוגיות בע"מ היא חברה ישראלית-אמריקאית, המייצרת מתרגמים ניידים אלקטרוניים בצורת עט עבה המסוגלים לסרוק טקסט מודפס באופן מיידי ולתרגם את הטקסט, מילה במילה, לשפות אחרות, ולהציג את הטקסט המתורגם על מסך ה-LCD של המוצר או לשמור את הטקסט הסרוק בזיכרון על מנת להעביר אותו בהמשך לתוכנת עיבוד תמלילים במחשב כף יד, במחשב שולחני או במחשב נייד.
היסטוריה

החברה נוסדה בשנת 1995 בשם "זוהר ארגמנית", כחברת בת של חברת "ליפמן הנדסה אלקטרונית" (היום וריפון ישראל), שהייתה אז בשליטת האחים רמי ואהרון ליפמן, ומבטח שמיר אחזקות, שבשליטת איש העסקים מאיר שמיר. לאחר ששמיר רכש כרבע מהמניות לפי שווי חברה של כ-4 מיליון דולר, ביולי 1995, והיה מעורב בניהול ושיווק המוצר. באפריל 1996 חשפה לראשונה החברה את ההמצאה שלה, עט אלקטרוני, בעל סורק ידני, המתרגם מיידית טקסטים משפה לשפה. המוצר פותח על בסיס רעיון של עדי ליפמן, בנו של אהרון ליפמן. הרעיון שלו נבע מצורך אישי, בעת לימוד לבחינות הבגרות באנגלית. הטכנולוגיה האלקטרואופטית שמאפשרת סריקת טקסט ותרגומו משפה לשפה, פותחה בחברת "ליפמן הנדסה אלקטרונית". תוכנת זיהוי התווים האופטית, שמאפשרת את המרת הטקסט המודפס לתמליל ממוחשב, פותחה על ידי חברת "ליגטורה", שבעל המניות הגדול בה הייתה וויזקום עצמה, לאחר שהשקיעה בחברה.
במהלך 1996 שונה שם החברה ל"ויזקום טכנולוגיות", גויסו משקיעים נוספים לחברה ונקבעה תוכנית עסקית לייצור ושיווק המוצר שקיבל את השם "הקוויקשנרי". ביולי 1996 רכש בנק ההשקעות אופנהיימר 8% ממניות ויזקום לפי שווי חברה של 25 מיליון דולר. בנוסף השקיעו בחברה חבורה של מקורבים לבעלים, ביניהם איש הטלוויזיה דן שילון, מאמן הכדורגל אברהם גרנט, עורך הדין אורי סלונים וניר ברקת. במאי 1997 הוקם המפעל של החברה באזור התעשייה הר חוצבים, שזכה למעמד של מפעל מאושר במסלול פטור ממס של 10 שנים, על פי החוק לעידוד השקעות הון, מאחר שנבנה בירושלים, אזור עדיפות לאומית.
"הקוויקשנרי" הושק באירופה, בתערוכת "סיביט" בגרמניה באפריל 1997. תוך זמן קצר פותחו גרסאות של המוצר ב-19 שפות ונמכרו עשרות אלפי יחידות. במאי 1998 הגישה החברה טיוטת תשקיף ראשונה להנפקת מניותיה בבורסת נאסד"ק בניו יורק, וביקשה לגייס סכום של כ-30-25 מיליון דולר לפי שווי חברה של כ-150 מיליון דולר. אך תוכנית ההנפקה בנאסד"ק בוטלה. את שנת 1998 סיימה החברה בהפסד של 17 מיליון שקל מהכנסות של כ-60 מיליון שקל.
במרץ 1999, השלימה ויזקום הנפקה ראשונה לציבור בהיקף 46 מיליון דולר בשוק "הנויר מרקט" של הבורסה לניירות ערך בפרנקפורט שבגרמניה. הנפקת ויזקום כללה הצעת מכר של בעלי המניות בהיקף 16 מיליון דולר, כך שהיא גייסה 30 מיליון דולר בסך הכל לקופת החברה. עם זאת היא סיימה את שנת 2000 עם הפסד של 8.4 מיליון דולר.
בנובמבר 1999 השיקה החברה את מוצר נוסף שלה ה"קוויק לינק", עט סורק בעל קיבולת של 1,000 עמודים. בשנת 2002 השיקה מוצר לניהול ארכיב ממוחשב המאפשר זיהוי מלל במסמכים סרוקים ואיחזורם,  באמצעות החברה הבת ליגטורה. כמו כן רכשה את חברת נקסטק, המתמחה בטכנולוגיות סריקה תלת־ממדית ללא מגע, המשמשת לפיקוח על תכנון הנדסי ולבקרת איכות.
בפברואר 2005, רכש איש העסקים רונן אלעד את השליטה בחברה תמורת כ-2.3 מיליון דולר, מידיהם של החברות מבטח שמיר וליפמן, שהחזיקו אז יחד כ-32.5% מהחברה. העסקה גילמה לחברה שווי של 7 מיליון דולר בלבד, אל גבוה ב-16% ממחירה בשוק באותה עת.
במהלך העשור הראשון של המאה ה-21 החברה העבירה את המטה שלה לווסטפורד, מסצ'וסטס שבארצות הברית.
ב-21 בפברואר 2012 מונה מפרק זמני לחברה בעקבות קשיים כלכליים שאליהם נקלעה.
מוצרי החברה

Quicktionary 2 Premium (הידוע גם בשם SuperPen) - מתרגם ידני נייד המסוגל לסרוק טקסט מודפס ולתרגם את הטקסט באופן מיידי, מילה במילה, לשפות אחרות. המוצר כולל מעל ל-40 מילונים בשפות שונות להורדה, בהן שפות אירופיות, כגון צרפתית, ספרדית, פורטוגזית ואיטלקית לצד שפות זרות שונות אשר משתמשות בתווים מיוחדים כגון ערבית, סינית, עברית ורוסית. ניתן לאחסן על גבי המוצר מעל ל-1,000 עמודים של טקסט מודפס, אותם ניתן בהמשך להעביר לתוכנת עיבוד תמלילים במחשב כף יד, במחשב שולחני או במחשב נייד.
Quicktionary 3 Lite - הדור השלישי המתרגמים הידניים הניידים של ויזקום אשר הושק בסוף שנת 2007. לעומת המוצרים הקודמים, ניתן לתפעל מוצר זה באמצעות מסך מגע, אשר מסוגל לפשט באופן משמעותי את תהליך האיות של טקסט שאינו קריא.
Infoscan - מתרגם ידני נייד אשר רק מסוגל לסרוק טקסט מודפס לצורך אחסון בזיכרון על מנת להעבירו מאוחר יותר לתוכנת עיבוד תמלילים במחשב כף יד, במחשב שולחני או במחשב נייד. מכשיר זה לא מכיל פונקציית תרגום.
ReadingPen - מתרגם ידני נייד אשר משמש ככלי עזר עבור אנשים הלומדים שפה שנייה או עבור אנשים עם קשיי קריאה (כגון דיסלקסיה). מוצר זה מאפשר למשתמשים לסרוק טקסט, והמכשיר באופן כיצד משמיע כיצד יש להגות את הטקסט.
Quicktionary II Multi - מתרגם ידני נייד שהופק במיוחד עבור השוק הישראלי. המכשיר מכיל חמישה מילונים: מילון אנגלי-עברי, מילון אנגלי-רוסי, מילון אנגלי-ערבי, מילון אנגלי-צרפתי, ומילון צרפתי-אנגלי. בניגוד למכשיר Quicktionary 2 Premium, במכשיר זה לא ניתן להתקין מילונים נוספים או להעביר את הטקסט הסרוק מהמכשיר לתוכנה לעיבוד תמלילים.
Quicktionary II Expert  - מתרגם ידני נייד אשר הופק במיוחד עבור השוק הגרמני. מכיל שישה מילונים: מילון גרמני-אנגלי, מילון אנגלי-גרמני, מילון צרפתי-גרמני, מילון גרמני-צרפתי, מילון גרמני-ספרדי ומילון ספרדי-גרמני. בניגוד למכשיר Quicktionary 2 Premium, במכשיר זה לא ניתן להתקין מילונים נוספים או להעביר את הטקסט הסרוק מהמכשיר לתוכנה לעיבוד תמלילים.
Quicktionary II Genius - מתרגם ידני נייד אשר הופק במיוחד עבור השוק היפני. המכשיר מכיל מילון אנגלי-יפני. בניגוד למכשיר Quicktionary 2 Premium, במכשיר זה לא ניתן להתקין מילונים נוספים או להעביר את הטקסט הסרוק מהמכשיר לתוכנה לעיבוד תמלילים.
לקריאה נוספת

גלית חמי וסופי שולמן, להמציא כל בוקר מחדש - סיפורה של החדשנות הישראלית, ידיעות ספרים, 2018, הפרק "תרגום שאבד עליו הכלח", עמ' 260–263